Bohemija

Bohemija (, ) – istorinis regionas Vidurio Europoje, Čekijos vakaruose.

 Istorija 
Kraštui pavadinimą suteikė keltų gentis bojai, čia gyvenusi II–I a. pr. m. e.https://www.britannica.com/topic/Boii Nuoroda tikrinta 2020-11-21, vėliau juos pakeitė germanų gentis markomanaihttps://www.britannica.com/topic/Marcomanni Nuoroda tikrinta 2020-11-21.

V–VI a. regione apsigyveno slavai. IX a. kraštą prisijungė Didžioji Moravija, kurios valdymo laikotarpiu įsigalėjo krikščionybė. Vėliau regione susikūrė Bohemijos valstybė, priklausiusi Šventosios Romos imperijai. Valdant Otokarui II, šalis pasiekė klestėjimo viršūnę, kuomet Bohemija užvaldė Austriją ir darė įtaką sritims net iki Adrijos jūros. Karolis IV Liuksemburgietis 1348 m. įkūrė Prahos universitetą, o 1355 m. tapo Šventosios Romos imperatoriumi. 1471–1526 m. Bohemiją valdė Jogailaičiai, o 1526–1918 – Habsburgai. Pastarieji panaikino Bohemijos, kaip karalystės, statusą ir įteisino vokiečių kalbos viršenybę kraštehttps://www.britannica.com/place/Bohemia Nuoroda tikrinta 2020-11-21.

Po Pirmojo pasaulinio karo dalyje Austrijos-Vengrijos susikūrė Čekoslovakija, į kurią įėjo ir Bohemija. 1938 m. jos dalis, kurioje gyventojų daugumą sudarė vokiečiai, buvo prijungta prie Vokietijos, o 1939 m. vokiečių rankose atsidūrė likusi regiono dalis, kuri įėjo į Bohemijos ir Moravijos protektoratą. Nuo 1945 m. Bohemija vėl atiteko Čekoslovakijai, o 1993 m., šiai skilus, tapo Čekijos Respublikos sudedamąja dalimihttps://www.britannica.com/place/Czechoslovakia Nuoroda tikrinta 2020-11-21.

 Geografija 
Bohemija ribojasi rytuose su Moravija, pietuose su Austrija, vakaruose su Vokietija ir šiaurės rytuose su Lenkija. Sieną su užsienio valstybėmis formuoja Sudetų kalnai šiaurėje ir Bohemijos Miškas pietuose bei vakaruosehttps://www.evaneos.co.uk/czech/holidays/essential-information/8577-geography-of-the-czech-republic Nuoroda tikrinta 2020-11-21/. 

 Šaltiniai 

Kategorija:Čekijos istoriniai regionai